izzako/sundanese-pixelgpt huggingface dataset:
éta lawang ilang dina abad ka-19 babarengan jeung ilangna témbok nu ngurilingan "ciutat vella" alatan nyadiakeun tempat keur pagawé nu nganggur sarta pikeun ngalegaan dayeuh
Ti dékade ahir dina abad ka-20, béét sarta manuk éksotis lianna, nu geus teu aya nu nginguna, nyayang tur baranahan dina liang-liang dina tmbok urut témbakan mariem
Ti abad ka-21, Torres de Cuart ngadeg kénéh, sarta dina prosés réstorasi dina bagéan luarna, nyababkeun macétna jalan Quart katut jalan Guillem de Castro
Torres de Cuart, dingaranan kitu téh sabab perenahna dina jalan ti puseur dayeuh, ti plaza de La Virgen nu di dinya aya Catedral de Valencia, terus ka Cuart de Poblet
Ieu munara mangrupa aksés lalu-lintas ti Castilla
Torres de Cuart disebut ogé "lawang" llamado atawa "portal de Cuarte" jeung "puerta de la cal"
Struktur katut gaya
Torres de Quart diwangun ku témbok maké batu kapur jeung "cantos" keur sistim kotakna
Keur juru, pelengkung, katut wangunan layang di luhur mah maké batu "ashlar"
Antara dua munara aya lawang asup jeung kaluar ka dayeuh nu dilingkung ku ashlar, keur penjaga jeung pangaping kota
Ieu munara silinder ti luar, tapi jerona mah nyiku atawa rata, béda jeung Torres de Serranos nu poligonal
Ieu munara boga bagéan bénténg di béh luhur, sarta téras ashlar
Ieu munara pertahanan sabenerna mah ukur dékorasi
Dina bagéan handapeunana boga citakan keur nembak ka taneuh kalayan tembok nu nanjeur
Bagéan luar nu silinder disina lésang ngarah hésé ditaékan
Dina sisi nu nyaghareup ka jero dayeuh, kaingali runtuyan rohangan muka, nu katutupan ku bingkai beusi
Di tengah munara, di saluhureun lawang melengkung, katingali liang beusi keur nyerang sing saha waé nu hayang ngadobrak panto
Susunan munara di saluhureun tembok heubeul rada doyong atawa nyerong, pikeun nyaluyukeun kana tata rohangan jalan Cuart nu henteu nyiku, tapi rada nyerong
Gaya Torres de Quart, gotik ahir, dibalikan deui dina sababaraha kota di Itali saperti Genoa
Robert Sylvester Kelly lahir bulan 8 Januari 1967
R. Kelly lahir di Chicago, Nalika umurna tujuh taun, R. Kelly jeung kulawargana pindah ka Chicago, Illinois pikeun cicing di Amerika Serikat
Fibrin nyaéta protein anu mangrupa serat-serat jiga benang anu henteu larut dina plasma getih
Fibrin aya dina plasma getih dina prosés pembekuan atawa pangdiglegan getih
Fibrin asalna tina fibrinogen anu robah ku sabab aya aktipitas enzim trombin
Fibrin teu bisa larut dina protein biasa, tapi bisa dilarutkeun kalawan enzim nu tangtu saperti plasmin jeung pepsin
Saumpama aya karusakan raramat, zat pambeku getih bakal ngeureunkeun perdarahan tuluy ngawangun bekuan getih ngarah perdarahanna eureun.. Benang-benang fibrin anu geus kabentuk bakal silih sambung anu nyababkeun karamatna sel-sel getih beureum jeung plasma keur ngabentuk diglegan getih
Raramat anyar bakal kabentuk ngagantikeun éta diglegan tuluy nutupan raramat anu ruksak
Cléopatra Stratan (babar 6 Oktober 2002) nyaéta penyanyi Moldova, pangngorana sapanjang sajarah nu nyatetkeun hasil sacara komérsil, kalayan album 2006-na "La vârsta de trei ani" ("nalika umur 3 taun")
Manéhna nyekel rékor artis ngora pangmahalna, artis pangngorana nu narima pangajén MTV katut artis pangngorana nu nyitak kasuksésan No
1 di hiji nagara ("Ghiţă" di Romanian Singles Chart)
Ti saprak 2011 ahir, Cléopatra katut kulawargana pindah tur nganjrek di Pipera di pusuer dayeuh Romania, Bucharest
Pavel Stratan, bapana Cléopatra, harita keur di hiji studio ngarékam hiji lagu kalayan Cléopatra nu umurna 3 taun ulin di sabudeureunana
Tuluy Cléopatra ngarebut mikrofon sarta mimiti nyanyi bareng jeung with Pavel
Sakabéh jalma kataraji terus mungkas réka manana kalayan Cléopatra nu jadi léading vocal, sarta ngusulkeun yén ku sabab manéhna leuwih ngora ti batan Shirley Temple, manéhna kudu kaasupkeun kana "Guinness Book of World Records" minangka bakat pangngorana sapanjang jaman nu naék panggung tur ngarékam albumna sorangan nyaéta Cléopatra Stratan
Sawatara laguna geus ditarjamahkeun kana basa Inggris jeung Spanyol
"La vârsta de 3 ani" katut "Ghiţă" ogé dirilis di Jepang
"La vârsta de trei ani" ("Nalika umur 3 taun") mangrupa hiji "double platinum disk" dina usum panas taun 2006 nu kajual leuwih ti 150.000 album di Romania
Dina bulan Désémber 2006, bapana ngumumkeun yén tepi ka album satuliyna (kawasna mah sataun atawa dua taun deui), manéhna moal waka nyanyi heula d hareupeun balaréa
Bulan Désémber 2006, hit panggedéna Cléopatra nyaéta lagu "Ghiţă"
Dita taun 2008, Cléopatra ngaluarkeun album kaduana, "La Varsta De 5 Ani" kalayan lagu hit "Zunea-Zunea"
Dina tanggal 13 Désémber 2008, adina, Cezar (dingaranan ku Cléopatra) babar
Llotja de la Seda (, , basa Inggris "Silk Exchange", basa Sunda "Bursa Sutra") nyaéta hiji wangunan sipil gaya Gotik Valéncia di Valéncia, Spanyol, nu diwangun antara taun 1482 tepi ka 1548, tur mangrupa salah sahiji daya tarik wisatawan utama di ieu dayeuh
Di satukangeun wangunan kiwari, aya wangunan heubeul ti abad ka-14, nu disebut "Bursa Minyak" ("Llotja de l’Oli", dina basa Valensia, atawa "Lonja del Aceite", dina basa Spanyol)
dipaké lain ukur keur perdagangan minyak, tapi keur sagala rupa bisnis
Di ieu tempat dina taun 1348 ngadagangkeun "perxal" (percale) minangka sababaraha rupa sutra
Kamakmuran komersil Valencia nepi ka puncakna salila abad ka-15, nyababkeun diwangunna wangunan anyar
Rarancang Lonja Valencia anyar niron tina struktur nu sarua di Lonja Palma de Majorca, nu diwangun ku arsitek Guillem Sagrera taun 1448
Ieu arsitek nu mangrupa patugas Lonja anyar nyaéta Pere Compte, nu ngawangun awak utama wangunan – Balé Perdagangan (atawa "Sala de Contractació" dina basa Valénsia mah) – ukur dina wanci lima welas taun (1483–1498)
Ditulis dina pita bulao nu manjang sapanjang opat pinding dina Balé Perdagangan, nu disebut ogé "Balé Kolom-kolom"
Ditulis ku tulisan emas: Ceuk sarjana Valensia lokal Joan Francesc Mira mah, ieu prasasti mintonkeun ka urang yén henteu perlu keur urang naha jadi saurang Protestan atawa lain pikeun ngadegkeun dasar perdagangan nu hadé; ogé mintonkeun ngahijina etika katut ekonomi
Konstruksi katut dekorasi liana direngsekeun lalaunan tepi ka taun 1548, saperti "Consolat del Mar" (Konsulat Laut), nyaéta wangunan Renaissans nu ngahubungkeun kana La Lonja
Salila abad-abad satuluyna, La Lonja boga fungsi minangja bursa sutra
Kajujuran para sodagar diajenan ku prasasti nu aya di sabudeureun bale kontrak utama
Loka Warisan Dunya UNESCO (UNESCO World Heritage Site) nyaéta loka/patempatan (kayaning leuweung, gunung, situ, pulo, gurun, tugu, wangunan, kompléks, atawa kota) anu ku United Nations Educational, Scientific and Cultural Organization (UNESCO) diasupkeun kana béréndélan anu ngandung signifikansi budaya jeung fisik istiméwa (baca béréndélan Loka Warisan Dunya)
Ieu béréndélan dikokolakeun ku Program Warisan Dunya internasional anu diurus ku Komiteu Warisan Dunya (World Heritage Committee) UNESCO, anu dieusi ku 21 nagara-nagara anggota UNESCO anu dipilih dina Sidang Umum
Ieu program ngatalogkeun, méré ngaran, jeung mulasara loka-loka anu mibanda ajén anu kacida pentingna sacara budaya atawa alam pikeun kamanusaan
Sababaraha loka bisa ogé narima sumbangan ti Dana Warisan Dunya (World Heritage Fund)
Ieu program diadegkeun dina "Convention Concerning the Protection of the World Cultural and Natural Heritage", anu diadopsi ku Konferénsi Umum UNESCO ping 16 Nopémber 1972
Ti harita, 191 nagara anggota ngaratifikasi ieu Konvénsi
Taun 2014, geus aya 1007 loka anu adup daptar: 779 budaya, 197 alam, jeung 31 wangunan di 161 nagara anggota
Dumasar lobana, Italia minangka anu panglobana (50 loka), dituturkeun ku Cina (47), Spanyol (44), Prancis (39), Jérman (39), Méksiko (32), jeung India (32)
Munara Pétronas atawa Munara Kembar Pétronas (basa Malaysia: Menara Berkembar Petronas) di Kuala Lumpur nyaéta sapasang munara kembar anu kungsi robah wangunan pangluhurna di dunya dina taun 1998 – 2004, saméméh diliwatan ku Taipei 101
Tapi ieu munara robah jadi gedong kembar pencaar langit pangluhurna di dunya dina abad ka-20
Ieu munara dianggap minangka salah sahiji arsitektur dunya anu ahéng
Diwangun tina gabungan rangka waja jeung kaca anu jangkungna kurang leuwih 452 méter
Rarancang wangunan ieu didominasi arsitektur Islam sarta dipinuhan ornamén anu kentel ku budaya Malaysia
Ku kituna, ieu munara téh disebut perpaduan dua dunya, kulon jeung wétan
Struktur wangunan munara ieu diwangun tina 65.000 méter pasagi waja anti karat sarta 77.000 méter pasagi kaca anti silau
Dua munara ieu dihubungkeun ku "Skybridge" anu diwangun ku dua tingkat nu panjangna 58,4 méter
Luhurna ieu rawayan téh 170 méter ti dasar gedong
Lamun ditingali ti luhur, sapasang Munara Pétronas ieu mintonkeun wangun-wangun masagi anu nyieun bentang sagi dalapan
Nurutkeun César Pelli, nu ngararancangna, wangun kitu téh kawas ngagambarkeun usaha éta gedong keur ngahontal langit
Wiki Sabanda/Katangtuan maén
Wiki Sabanda/daptar judul
Wiki Sabanda/daptar judul/A
Wiki Sabanda/daptar judul/B
Wiki Sabanda/daptar judul/C
Wiki Sabanda/daptar judul/D
Wiki Sabanda/daptar judul/E
Wiki Sabanda/daptar judul/F
Wiki Sabanda/daptar judul/G
Wiki Sabanda/daptar judul/H
Wiki Sabanda/daptar judul/I
Wiki Sabanda/daptar judul/J
Wiki Sabanda/daptar judul/K
Wiki Sabanda/daptar judul/L
Wiki Sabanda/daptar judul/M
Wiki Sabanda/daptar judul/N
Wiki Sabanda/daptar judul/O
Wiki Sabanda/daptar judul/P
Wiki Sabanda/daptar judul/Q
Wiki Sabanda/daptar judul/R
Wiki Sabanda/daptar judul/S
Wiki Sabanda/daptar judul/T
Wiki Sabanda/daptar judul/U
Wiki Sabanda/daptar judul/V
Wiki Sabanda/daptar judul/W
Wiki Sabanda/daptar judul/X
Wiki Sabanda/daptar judul/Y
Wiki Sabanda/daptar judul/Z
Samuel Morse atawa Samuel Finley Breese Morse (gumelar di Massachusets, 27 April 1791, maot di New York, 2 April 1872) nyaéta seniman anu kasohor di Amérika Sarikat sakaligus salah saurang profésor seni
Anjeunna ogé élmuwan anu ngulik widang éléktromagnétik sarta junun dina nyieun télégraf éléktrik nu kahiji jeung sandi Morse dina taun 1836
Morse nyaéta anak pendéta anu kacida ngutamakeun atikan
Anjeunna dikirim keur diajar di "Phillips Academy" di Andover
Di ditu Morse diajar filsafat, matematika, jeung zoologi
Saterusna anjeunna nuluykeun atikanana di "Yale College" di mana anjeunna museurkeun paniténna dina studi listrik
Morse ogé nyieun lukisan-lukisan potrét jeung kajadian anu aya patalina jeung sajarah keur nambahan panghasilanana
Salah sahiji lukisanana metot perhatian pelukis kasohor, Washington Allston
Sanggeus Morse lulus ti Yale dina taun 1810, Allston ngabingbing Morse nepi ka bisa ditarima di salah sahiji sakola seni kasohor di dunya, "Royal Academy London"
Dina taun 1815, Morse balik ka Amérika Sarikat
Anjeunna fokus di seni nepi ka lima belas taun sanggeusna
Anjeunna ogé ilubiung dina ngawangun Akademi Desain Nasional di New York (1825)
Dina taun 1832, Anjeunna nyieun deui ékspérimen dina widang kimia jeung éléktromagnétik
Opat taun sanggeusna, Anjeunna tuluy nyieun télégraf éléktrik sarta sandi Morse
Morse junun ngawangun jaringan télégraf kahiji nu panjangna 61 km ti Washington DC nepi ka Maryland
Sanggeus éta, télégraf téh ngahubungkeun tiap pelosok nu aya di Amérika Sarikat
Dina waktu kurang ti sapuluh taun, nagara-nagara di Éropa ogé ngagunakeun télégraf buatan Morse
Niccolò (atawa Nicolò) Paganini () nyaéta saurang pamaén biola sakaligus nu ngarang musik jeung pamaén gitar pangkoncarana sapanjang masa, manéhna ogé minangka tokoh nu paling hadé di jamanna
Dina sakabéh pamintonanna di wewengkon Éropah, manéhna geus mikat jeung ngainspirasi sakabéh nu ngalalajoanan manéhna, ogé sakabéh musisi di jaman harita
Ti keur leutik geus katempo bakat bawaannana
Kolotna miharep kanu jadi anakna téh sangkan pinter tur sagala nu dipikahayang bisa ngawujud
Kolotna keukeuh kana nu dipikapaham nalika keur ngadidik jeung ngadisiplinkeun anakna, sabot nyieun kasalahan pas diajar ngagésék biola
Kolotna ogé kaitung geus saksés, ku sabab dina sumangetna ngadidik éta budak sahingga dina yuswa 8 taun geus bisa maénkeun Pie yel Concerto sangkan euweuh cawadeun
Paganini geus ngirut nu lalajo harita, permaénan biola na téh nu paling di arep-arep dina kagiatan sosial
Guru na dina waktu harita nyaéta Giovanni Servetto jeung Giacomo Costa
Dina yuswana nincak salapan taun, manéhna nyieun konsér di balé konsér Genoa kalayan maén komposisi sorangan, La Carmagnole nu mangrupa téma nu kumanéhna dipintonkeun
Dina yuswa tilu welas taun, Paganini geus kasohor di sapanjang kota minangka “Budak Ajaib.” Nalika Nonoman
Paganini nuluykeun sakolana di Leghorn babarengan jeung Ferdinando Paer ogé di Parma babarengan jeung Alessandro Rolla, nu dibabakan ku konser ngurilingna nu kacida gedéna
Manéhna geus bisa mungkas konsér-konsérna di kota-kota Lombardy nu lobana maénkeun komposisi nu dipaénkeun sorangan
Dina yuswa tujuh welas taun, manéhna nyorangan
Paganini teu ngandelkeun deui bantuan piduit ti kolotna jeung geus yakin yén bakatna bakal meulah langit nembus jagat
Nya harita téh wanci mimiti manéhna bisa bébas tina didikan kolotna nu kacida heurasna, manéhna kapincut ku dua muslihat dunya – birahi jeung judi – nu ti harita manéhna jadi kacanduan
Dina wanci gantina abad, Paganini leungit teu tembong deui
Hal ieu dipikayakin yén Paganini téh mikatrésna ka hiji wanoja mulya Guscan nu antukna manéhna téh netep jeung wanoja éta
Harita manéhna ningakeun keur saheulaanan mah kanu ngaranna biola téh, ku sabab ku kahayang dunungannana tur manéhna gé keur nalungtik virtuoso jeung bakat-bakat hadéna kana gitar
Manéhna ogé geus ngabagéanan jeung nyésakeun ruang pikeun nalungtik gitar
Namung, saenggus tilu taun, manéhna balik deui ka lemburna pikeun diajar, maén, ogé nulis nu ngeunaan biola deui sangkan ku kagiatan anu pinuh
Carita nu paling sohor ngeunaan Paganini nyaéta carita konsér di Leghorn
Nalika string biola nepi kana bagéan string anu hésé, nu lalajo mimitina mah cangcaya kanu jadi permaénanan Paganini
Namung, Paganini terus ngamaénkeun bagéan éta dina tilu senar, lain empat senar, panonton nu asalna popoyok gé robah jadi silih tumanya katut takjub ningalina
Ti harita Paganini bakal moal ragu pikeun ngagunakeun jeung ngarancangna ngahaja supaya bisa ditarima ku nu ngadangukeun
Mindeng ogé manéhna ngamaénkeun string téh ngan ukur dina dua atawa tilu senar, tangtuna sakabéh nu lalajo pating jarenghok taya nu bisa nyawad
Antukna mah manéhna boga ideu pikeun nyieun komposisi anu dipaénkeun dina sastring, saperti Fantasia dina String G. Taun 1813, Paganini jadi pamaén biola pangmasyurna di jamanna ogé anu paling dipuja
Manéhna méakkeun dékadé ka dituna mah loba mintonkeun konsér-konsér di saantero Italia
Nikakeun kaséhatanna téh mingkin goréng sahingga ngabatasi palayaran ka nagarana sorangan
Dina 1828, manéhna konsér di Wina nu mana loba para panonton nu kahipnotis ku haleuangna sora biola nu dipaénkeun manéhanana
Sakabéh jalma ngomongkeun manéhna
Paganini jadi beunghar ku sabab pangabisana kana biola
Manéhna jarang ngayakeun konsér maén saenggeus ulang taunna nu ka-30
Saenggeus ti Wina, manéhna ngalanglang buana kasakabéh Jérman
Ogé dina taun 1831, manéhna nepi di Paris, tujuan utamana
Di Paris, aya hiji panalungtikan anu ngeunaan manéhanana kusasab pamintonanan anu teu wajar
Tina panalungtikan éta, dipikanyaho yén waragadna téh aya patali jeung mentalna;kualitas nu sarua nu nyirikeun jinius
Dina konsérna nu di Inggris jeung Skotlandia, Paganini nyieun rékor yén manéhna pamaén biola anu buruhanna panggedéna jaman harita dina hiji konsér
Sabalikna ka Italia manéhna meuli taneuh nu di deukeut Parma
di dinya manéhna ngayakeun pamintonan konsér masing kaséhatanna téh mingkin goréng
Babaraha kabeungharanna béak saperti imah, da gagara judi, sahingga manéhna téh leuseuh jeung hariwang
Manéhna mimiti batuk-batukan nika antukna mah sorana bener-bener leungit dina taun 1838
Manéhna indit ka Nice pikeun ngubaran panyakitna – tapi lain kalakah leleson atawa diubaran
Manéhna méakun wanci-wanci pamungkasna pikeun ngagubah jeung maénkeun biolana bari gurunggusuh, nangtang kana pangawasa awakna, ngurangan gancang pican
Antukna, maot dina poé Salasa kaping 27 Mei 1840
Niccolo Paganini, nyaéta pamaén biola nu panghadéna sapanjang masa, tapi ogé janten tokoh nu paling teu tangtu sapanjang masa
Dina sakabéh pamintonanna di wewengkon Éropah, manéhna geus mikat jeung ngainspirasi sakabéh nu lalajo, ogé sakabéh musisi di jaman harita
Franz Schubert bingungeun ku manéhna, Rossini reuwaseun ku manéhna, jeung Meyerbeer ogé tuturuti manéhna, ningang na hiji konsér nu séjén teu walakaya mikaturut cara maénkeun biola siga manéhna
Berlioz geus ngakukeun yén Paganini minangka “salah sahiji seniman nu kudu dikocapkeun: ‘Maranéhana aya kusabab maranéhana, lain ku diri batur nu di hareupeunana’.” Di Paris, Liszt aya dina jampé-jampé Paganini jeung kapincut pisan ku pangabisa téhnikna nu sakitu hebatna
Paganini boga patékadan pikeun ngudag sohorna biola sakumaha kasohorna musik piano pas jaman harita, ogé pikeun ngaronjatkeun téhnik maén biolana ka wates nu pangluhurna
Paganini dianggep jenius, dewana pamaén biola, jalma nu muja setan, éta ngan saukur béja tapi bet aya nu nganggep enya
Aya ogé béja, yén nalika Niccolo Paganini yuswana 6 bulan dina kandungan, indungna nyieun perjangjian jeung Iblis sarta dikocapkeun geus dipasrahkeun jiwana téh pikeun pacabakan minangka pamaén biola nu pangkasebutna saalam dunya
ieu eusina pedaran sajarah Kagiatan
ieu eusina kagiatan anu aya di Pamass Struktur pangurus jeung Ais Pangampih
eusina gurat badag organisasi di Pamass Prestasi
eusina préstasi nu tos dicangking ku Pamass
Parasétamol atawa asetaminopén nyaéta golongan ubar analgesik non opioid nu dijual kalayan bébas
Indikasi parasétamol nyaéta pikeun nyeri sirah, nyeri otot kakapeungan, nyeri rék haid, ogé pikeun nu muriang
ubar ieu jadi pilihan analgesik nu relatip aman mun diinum sangkan bener luyu jeung pituduh pamakéan
Parasétamol heugbaé diinum namung ulah leuwih ti 5 poé pikeun budak leutik, ogé 10 poé pikeun kolot kalayan dosis saperti di handap ieu: Dosis ieu bisa diinum deui tiap 4 – 6 jam mun diperlukeun (mindengna saloba 4 dosis dina 24 jam) Perlu diingetkeun yén pamakéan Parasétamol nyaéta diantawisna pikeun miceun rasa kanyeri, sedengkeun kanyeri éta sorangan nyaéta akibat tina hiji penyakit, hartina ubar
akibat tina hiji penyakit, hartina ubar ieu ngan saukur ngaleungitkeun kanyerina hungkul, henteu ngubaran panyakitna mah
ku sabab Parasétamol mangrupa ubar nu bébas dipaké sacara laluasa ku warga masyarakat, ku kituna ayana kasalahan dina pamakéan téh bisa jadi aya nu nikakeun karacunan ku Parasétamol nu dosisna cukup gedé, sahingga dirasa pentingna pikeun ngabéwarakeun warta ngeunaan cara pikeun nyanghareupan karacunan Parasétamol minangka atikan pikeun nyegah karacunan ubar Parasétamol téa
Parasétamol nu diinumkeun diserep sangkan gancang jeung nepika kana puncak dina mangsa 30 – 120 menit
Ku ayana kadaharan dina padaharan bakal ngahambat nyerepna sadiaan Parasétamol jadi laun
Parasétamol kasebarkeun kalayan gampang dina sakabéh jaringan awak
Kurang leuwih 25% Parasétamol dina getih patali kana protein plasma
Koma nyaéta tanda baca anu mibanda rupa mirip apostrop atawa tanda petik tunggal mung ditempatkeun dina garis dadasar tulisan
Babaraha jenis aksara ngagambarkeunna minangka hiji garis leutik anu rada melengkung atawa kadang lempeng, atawa saperti angka salapan anu dieusi bagéan bolongna
Tanda koma dipaké dina loba konteks jeung basa, umumna minangka pamisah
Numutkeun Oxford English Dictionary, kecap ieu asalna tina basa Yunani: komma (κόμμα) nu hartina hiji hal anu dipotong atawa klausa pondok
Bulughul Marom min Adillatul Ahkam (بلوغ المرام من أدلة الأحكام), tarjamah: "Ngahontal Udagan Dumasar kana Bukti Hukum" karya al-Hafids ibnu Hajar al-Asqalani (1372 – 1448) nyaéta kumpulan hadits anu hususon tumali jeung fikih madhab Syafi'i
Ieu jejer dina basa Arab katelah "Ahaditsul Ahkam" (hadis-hadis hukum)
"Bulughul Marom" ngawengku 1358 hadits kalawan riwayat anu lengkep, anu dicutat ti "Sohih Bukhari", "Sohih Muslim", "Sunan Abu Dawud", "Jamiat Tirmidzi", "Sunan al-Nasa'i", "Sunan Ibnu Majah", "Musnad Ahmad bin Hanbal", jeung kitab lianna
Tanda Titik dipaké dina loba konteks jeung basa, umumna minangka pamisah antar kalimah
Tanda titik téh saprakna mah nyaéta tina sistim tanda baca Yunani nu diwanohkeun ku Aristophanes ti Byzantium dina abad ka-3 SM
Harita mah aya sagonjokkan titik-titik anu panempatanna téh geus ditangtukeun maknana
Namung kiwari mah tanda titik téh minagka ciciri yén tulisan nu dibaca téh kudu eureun
=Pamakéan jeung Panempatan Tanda Titik=
Jihad asalna tina kecap “jahada” atawa ”jahdun” (جَهْدٌ) nu hartina “usaha” atawa “juhdun” ( جُهْدٌ) nu hartina kakuatan
Harti Jihad Nurutkeun Basa
Dumasar kana basa, asal makna jihad téh nyaéta ngedalkeun sagala kasungguhan, kakuatan, jeung kasanggupan kana jalan nu dipikayakin (diiktikadkeun) yén jalan éta téh anu bener
Numutkeun Ibnu Abbas, salah sahiji sohabat Nabi Muhammad SAW, sacara basa jihad téh hartina “ngedalkeun sakabéh kakuatan kalawan henteu aya rasa sieun pikeun ngabéla (agama) Allah tina carcaan jalma nu nyarca jeung mumusuhan jalma nu ngamusuhan”
Harti Jihad Nurutkeun Istilah
Harti jihad nurutkeun kana istilah lega mokaha hartina, ti mimiti néangan napkah nepi ka merangan kaum kapirin nu ngamusuhan ka Islam jeung kaum Muslim
Dina istilah saréat, jihad ngandung harti ngedalkeun sakabéh daya jeung upaya pikeun merangan jalma kapir jeung para gorombolan
Numutkeun Ibnu Taimiyah, jihad téh hakékatna mah usaha kalayan bener-bener sangkan ngahasilkeun sagala rupa nu dipikaridho ku Allah mangrupa amal soléh, kaimanan
Ogé jihad téh nolak sakabéh anu dibendu ku Allah mangrupa kakapiran, kapasékan, jeung kadorakaan
Makna jihad leuwih lega cakupannana ti nimbang tarékah perang